**Küsimusleht nr 168**

**Loodusandide korjamine**

Kaugemas minevikus oli mitmesuguste loodusandide (tai­mede juured, lehed, varred, viljad, pähklid jm. korjamine e. korilus jahi ja kalapüügi kõrval inimestele üheks toiduhankimise mooduseks. Kui inimene õppis ise maad harima ja kultuurtaimi kasvatama, kaotas korilus aegapidi oma esmatähtsuse, säilitades siiski toidulisa hankimisel kindla koha. Täna­päeval on loodusandide korjamine hädavajalikuks veel õige vähestele. Ometi ei kujuta suurem osa inimesi ka praegu oma elu ette ilma metsamarjade, seente või pähkliteta.

Käesoleva küsimustiku abil püüame välja selgitada mõnin­gaid olulisi üksikasju kõnesolevas valdkonnas. Vastamisel võib toetuda noorpõlvemälestustele või ka oma vanemate mee­nutustele. Teateid võib muidugi hankida ka omakandi vane­mailt elanikelt. Hea oleks, kui vastaja saaks üles märkida tähelepanekuid muutuste kohta, mis on siin aja jooksul toimu­nud. Vastuses tuleks võimalikult täpselt määratleda, mis aja kohta toodud andmed käivad (enne 1918. aastat, 1920—30. aastad, pärast sõda). Võimaluse korral tuua vastuses ära vas­tavate seente, marjade ja taimede kohalikud murdelised nime­tused.

1. Milliseid loodusande on teie kodukandis korjatud?

1. marjad (näiteks jõhvikad, pohlad, mustikad, pihlakad, maasikad, vaarikad, põldmurakad e. põldmarjad, mura­kad, sinikad jne.);
2. seened (kogritsad, mürklid, kukeseened, mitmesugused puravikud, riisikad, pilvikud, tatikud jne.);

e) pähklid;

d) ravimtaimed (näiteks kummel, nõmmeliivatee, raud­rohi, sookail, vereurmarohi, islandi käokõrv e. põdra­sammal, leesikad, tammekoor, toominga marjad, köömned jne.

e) taimede söödavad juured, varred ja lehed.
Millised eelpoolnimetatuist olid teie kandis tähtsamad?

2. Kes on olnud peamisteks korjajateks (lapsed, naised, me­hed, vanemad inimesed)?

Kes praegu käivad seenil-marjul rohkem

1. maarahvas

1. uutest suurelamutest;
2. ühepereelamuist ja end. talumajadest;

2. linnarahvas.

3. Mis on teie arvates olnud loodusandide korjamise peamiseks põhjuseks?

1. majanduslik (toidulisa ja teenistuse hankimine);
2. korjamine kui meeldiv vaheldus;
3. sobiv võimalus looduses viibida:
4. kõik eelpoolnimetatu kokku.
5. Milline tähtsus on teie kodukohas olnud metsaandide müü­giks korjamisel?
6. Kes on sellega lisateenistust hankinud (vaesed pered, va­nemad inimesed, lapsed)?
7. Mida on peamiselt müügiks korjatud?
8. Kus ja kuidas saak turustati?
9. turgudel;
10. ülesostjate kaudu;
11. kokkuostupunktis:
12. muul viisil.
13. Kas teie kandis ka tänapäeval on inimesi, kes sel viisil lisateenistust hangivad?
14. Kui kaugel on tavaliselt korjeretkedel käidud?

Kuidas metsa minnes on riietatud? Mida riietuse juures eriti silmas on peetud?

Millist toitu on metsa kaasa võetud?

1. Kas on korraldatud mitmepäevaseid korjeretki? Kus selli­sel juhul ööbiti? Kuidas ja kus toitu valmistati?
2. Kas metsa on mindud tavaliselt:

a) oma pere inimestega;

b) lähemate naabritega;

c) külast (alevist, linnast) kogutud suurema seltskon­naga. Kas on olnud teatud inimesi, kes korjeretkele mi­nekut organiseerisid?

1. Millal (nädalapäev) ning millise ilmaga tavaliselt metsa mindi? Kas ilma valik on sõltunud ka sellest, mida korja­ma mindi?
2. Kuidas on määratud vastava marjaliigi korjeküpsust? Kas selleks on olnud kindlaid rahvapäraseid tähtaegu (tähtpäevi)?
3. Kas antud valdkonnaga on seotud olnud rahvapäraseid uskumusi, kombeid või tavasid? Millised need olid?
4. Kuidas korjajad eksimise vältimiseks metsas üksteisega sidet on pidanud? Mida võeti ette eksimise korral?
5. Milliseid abivahendeid korjamisel on kasutatud (marja-kühvlid, -kammid, -rehad, pähklikoogud jm.)? Lisada kir­jeldus või joonis.

Kuidas taoliste vahendite kasutamisse on suhtutud?

17. Milliseid nõusid on seente, marjade pähklite jm. korjamisel kasutatud? Mida tehti siis, kui mingit nõu käepärast polnud?

1. Kas korjamise enda suhtes on kehtinud teatavaid nõudeid (näiteks lastel ei lubata marjamaal joosta ja tallata, kor­jatav koht tuleb võimalikult puhtaks noppida, keeld taimi või seeni juurtega välja kiskuda jne.)? Kuidas taolisi nõu­deid on põhjendatud? Kas neid ka täideti?
2. Kus ja kuidas on saaki puhastatud (eraldi seened, marjad, pähklid)?
3. Kus ja kuidas on saaki säilitatud? Kas teatud marjaliike on ka toorena säilitatud? Kuivõrd on teie kodukandis ol­nud levinud seente kuivatamine?
4. Kas on olnud kombeks hoida pähkleid näiteks aastavahetu­seks (jõulud, näärid)?

Kas pähklitega on mängitud teatud mänge? Milliseid ja kuidas?

22. Millisena hindaksite seente, marjade, pähklite ja teiste loodustaimede osatähtsust oma pere toidus?

a) väike, võiks palju suurem olla;

b) keskmine, võiks siiski suurem olla;
küllaldane.

Koostaja HEIKI PÄRDI